পরশুরামে শনিবার রাতে পারভিন আক্তার (৮) নামের এক শিশুকে পাশবিক নির্যাতন শেষে গলায় সেলোয়ার পেছিয়ে নিষ্ঠুরভাবে হত্যা করেছে দুর্বৃত্তরা। গতকাল রোববার সকালে পরশুরাম থানার পুলিশ নিহতের লাশ ময়না তদন্তের জন্য ফেনী সদর হাসপাতালে নিয়ে আসে। পুলিশ এ ঘটনায় জড়িত সন্দেহে ২ জনকে আটক করেছে। পুলিশ ও এলাকাবাসী সুত্রে জানা যায়, উপজেলার মির্জানগর ইউনিয়নের মধুগ্রামের বাহরাইন প্রবাসী আবু বক্কর এর স্ত্রী নুর নাহার শনিবার সন্ধ্যায় দোকান থেকে তেল কেনার জন্য তার মেয়ে পারভিন আক্তার (৮) কে বাড়ীর পার্শ্বে জসিমের দোকানে পাঠায়।  তেল নিয়ে বাড়ী ফেরার পথে মামুন ও তার সহযোগীরা তাকে জোর করে পাশ্ববর্তী তাদের নির্মানাধীন বাড়ীতে নিয়ে যায় এবং পাশবিক নির্যাতন করে গলায় সেলোয়ার পেছিয়ে তাকে হত্যা করে বাড়ির সামনে শিশুটির লাশ ফেলে চলে যায়। এদিকে পারভিন তেল নিয়ে বাড়ীতে আসতে দেরী হওয়ায় মা ও বড় ভাই চারদিকে খুঁজতে থাকে। রাত ১০ টার দিকে মামুনদের নির্মানীধীন বাড়ীর দরজার সামনে পারভিনের লাশ দেখতে পায়। প্রত্যাক্ষদর্শীরা ও নিহত পারভিনের বড় ভাই ইলিয়াছ জানান, পারভিন আক্তারের পরনের সেলোয়ার ছেড়া এবং সেলোয়ারের অর্ধেক অংশ তার গলায় পেছানো রয়েছে। রাস্তার পার্শ্বে  অবস্থিত প্রবাসী হানিফের নির্মানীধীন বাড়ীতে হানিফের ছেলে মো মামুন (১৮) একা থাকেন। পুলিশ তাকে ঘটনার সাথে জড়িত সন্দেহে আটক করেছে। এছাড়াও পুলিশ জিঞ্জাসাবাদের জন্য তার চাচাতো ভাই মো: হোসেন (২০) কে আটক করেছে। গতকাল সকালে পারভিন আক্তারের মা নুর নাহার বেগম (৪০) জানান, তার মেয়েকে দোকানে যাবার পথে বখাটেরা ওই নির্মানাধীন বাড়ীতে নিয়ে যায় পাশবিক নির্যাতন শেষে পরনে সেলোয়ার দিয়ে গলায় পেছিয়ে হত্যা করে। নিহত পারভিন মধুগ্রাম সরকারী প্রাথমিক বিদ্যালয়ের তৃতীয় শ্রেনীর ছাত্রী ছিল। স্কুলের সহকারী শিক্ষক নাসরিন সুলতানা শিরু  জানান, শনিবারও পারভিন স্কুলে উপস্থিত ছিল। পড়ালেখায় সেই খুবই ভাল ছাত্রী ছিল । পরশুরাম থানার ভারপ্রাপ্ত কর্মকর্তা (ওসি) মোঃ নিজাম উদ্দিন জানান, ধারনা করা হচ্ছে পারভিনকে পাশবিক নির্যাতন করে হত্যা করা হয়েছে। তার গলায় ও শরীরের বিভিন্ন স্থানে আঘাতের দাগ রয়েছে। তিনি আরও জানান, পারভিনের মা বাদী হয়ে নারী ও শিশু নির্যাতন দমন আইনে ৯ এর (২) ধারা মামলার দায়ের করেছে। যেহেতু বাদী ঘঁটনার সাথে জড়িত কাউকে চিনতে পারেনি তাই ঘটনার সাধে জড়িত সন্দেহে মামুনকে মামলায় আসামী করা হয়েছে।